Hvorfor har vi stigende smittetal, men færre indlagte?
Mange eksperter peger på, at det især er, fordi yngre mennesker udgør en stor del af de nye smittede.
Derudover tester vi mere end tidligere og fanger dermed flere af de milde smittetilfælde, som vi tidligere ikke har konstateret.
Endelig har den yderligere genåbning betydet, at flere mennesker uden for risikogruppen går på arbejde, hvor man ikke kan undgå kontakt med andre.
Overlæge Thomas Benfield vurderer, at mørketallet i foråret har været så stort, at vi har haft mellem 5000 og 10.000 smittede per dag. Tal, der altså er langt højere end de nuværende.